24PES-248

EH Bildu Nafarroa talde parlamentarioko Eneka Maiz Ulaiarrek, Legebiltzarreko Erregelamenduan ezarritakoaren babesean, honako galdera hau egiten dio Hezkuntza Departamentuari, idatziz erantzun dezan:

Zioen azalpena

Nafarroan enplegu publikoan behin-behinekotasuna murrizteko egonkortze-prozesuen esparruan, azaroaren 3ko 245/2022 Ebazpenaren bidez onetsi ziren Nafarroako Foru Komunitateko Administrazioko unibertsitateaz kanpoko irakasle funtzionarioen 211 lanpostu, atzerriko hizkuntzaren eskakizuna dutenak, merezimendu-lehiaketaren salbuespenezko sistemaren bidez betetzeko hautapen prozedurak. Eta azaroaren 3ko 246/2022 Ebazpenaren bidez, berriz, Nafarroako Foru Komunitateko Administrazioko unibertsitateaz kanpoko irakasle funtzionarioen 141 lanpostu, atzerriko hizkuntzaren eskakizuna dutenak, oposizio-lehiaketaren bidez bidez betetzeko hautapen prozedurak onetsi ziren.

Hezkuntza Departamentuko Irakasleak Hautatzeko eta Lanpostuak Betetzeko Zerbitzuko zuzendariaren martxoaren 7ko 75/2024 Ebazpenean, maisu-maistren kidegoan sartzeko prozedurako aurkezpen-ekitaldia egiteko datak eta oposizioaldiko lehenbiziko probaren data argitaratu dira (prozedura hori urriaren 27ko 286/2023 Ebazpenaren bidez onetsi zen).

Ezarri den egutegiaren arabera, proba bakarra eginen da atzerriko hizkuntzako lanpostuetarako. Egun bakarra finkatu da, ordea, Lehen Hezkuntzako eta Bigarren Hezkuntzako lanpostuetarako probak egiteko: Ekainaren 1a euskarazko lanpostuetarako, eta ekainaren 2a gaztelaniazko lanpostuetarako.

Lehen Hezkuntzako eta Bigarren Hezkuntzako lanpostuetarako eskatzen den titulazioa ezberdina da. Baina bi betekizunak betetzen dituzten izangaiek ezin dituzte egin bi kidego horietarako probak, egun berean eginen direlako. Bigarren Hezkuntzako maisu-maistren kidegoko eta irakasleen kidegoko lanpostuetarako prozedurak egun diferenteetan egin ohi dira.

Kontuan hartuta egun berean eginez gero mugatu egiten dela izangaien aukera-berdintasuna irakasle-lanpostu bat lortzeko, honako galdera idatzi honi erantzutea eskatzen dut:

Hezkuntza Departamentuak zer eginen du bermatzeko Lehen Hezkuntzako nahiz Bigarren Hezkuntzako lanpostuetan sartzeko betekizunak betetzen dituzten izangaiek bi hautapen-prozesuetara aurkeztu ahal izatea?

Iruñean, 2024ko maiatzaren 15ean

Foru parlamentaria: Eneka Maiz Ulaiar